VS000666
Datum: 1987-03-11T01:00:00.000+01:00
datum_sodbe_i_stopnje: 1996-04-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 8775000 SIT
opombe: II Ips 539/96. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Zdravniška napaka - premalo skrbno in pazljivo opravljena operacija, pri kateri je prišlo do poškodbe žile, torej prekinitve dotoka sveže krvi po žilah, ki opravljajo funkcijo prehranjevanja kolka.

## Poškodba

Nekroza kolka in posledična operacija zaradi vstavitve umetnega kolka.

## Telesne bolečine

2500000 SIT 17 dni zelo močne telesne bolečine, zaradi katerih je morala jemati analgetike, nato pa še do odpusta iz bolnišnice močne bolečine (še nadaljnjih 14 dni). Vse do posega v letu 1989, torej dve leti, je trpela zmerne bolečine, ki bi bile močnejše, če v tem času ne bi uporabljala opornic.

#### Hospitalizacija

Zahteven operativni poseg v tujini.

#### Nevšečnosti med zdravljenjem

Več pregledov in rentgenskih slikanj, vsakih 10 let jo čaka nov, zelo zahteven operativni poseg s ponovnimi hospitalizacijami in ponovnimi telesnimi bolečinami. Tožnica je morala ves čas hoditi z opornicami.

## Strah

1875000 SIT Tožnica je ves čas od operativnega posega v marcu 1987 preživela v strahu za svoje zdravstveno stanje. Niso namreč ugotovili vzroka za njene šokantne bolečine, ki so se pojavile deseti dan po operaciji ter za dolgotrajnejše febrilno stanje, v katerem je bila odpuščena po operaciji domov. Doma so se zatem ponovno začele pojavljati hujše bolečine, zaradi katerih je iskala telefonski nasvet pri zdravniku, prav tako pa je za vzrok bolečinam spraševala na kontrolnih pregledih, vendar zadovoljujočega odgovora ni dobila. Ko je leto dni po prvi operaciji izvedela, da je potreben ponoven poseg na istem kolku, je bil strah znova močnejši in negotovost hujša zaradi dvakrat odloženega posega. Negotovost in strah sta se stopnjevala do te mere, da se je sama odločila za zdravljenje na ustrezni kliniki, kjer so ji svetovali operativni poseg v tujini, do katerega je prišlo čez dve leti po prvem posegu. Tam pa je izvedela za dejstvo, da ji morajo vstaviti umetni kolk, ki ga bo potrebno vsakih deset let menjavati.

## Zmanjšanje življenjske aktivnosti

3750000 SIT Tožničine življenjske aktivnosti so trajno zmanjšane. Zaradi omejenega trajanja endoproteze, ki jo bo potrebno menjavati praktično vsakih deset let, mora biti tožnica še posebej pozorna, da kolka ne obremenjuje preveč. Svoje telesne aktivnosti je prisiljena omejiti le na najnujnejše gibanje in se zato mora odreči vsem aktivnostim, ki imajo rekreativni značaj, igri z otrokom, izletom, itd. Pri daljših obremenitvah ne čuti bolečin, kar je še posebej nevarno, saj jo lahko zavede v večje aktivnosti, ki imajo za posledico hitrejšo izrabo umetnega kolka. Po mnenju izvedenca so tožničine splošne življenjske aktivnosti zmanjšane cca. 50%.

## Skaženost

650000 SIT Tožnica ima na mestu, kjer je bil opravljen poseg, vidno postoperativno brazgotino. To brazgotino je imela sicer še prej, saj je bil prvi poseg na kolku predviden in opravljen zaradi njenega bolezenskega stanja, vendar je ta brazgotina sedaj grša zaradi dveh rezov, ki sta bila opravljena na istm mestu, v dolžini cca. 7 cm pa je brazgotina razcepljena, torej deloma obstajata dve, ki se s kopalno obleko ne moreta skriti. Endoproteza poleg tega do določene mere spremeni način hoje.

---

ZOR člen 200, 203